title: Az Európai Parlament és a Tanács 2009/105/EK irányelve ( 2009. szeptember 16. ) az egyszerű nyomástartó edényekről (EGT-vonatkozású szöveg)

text:
               8.10.2009

               HU

               Az Európai Unió Hivatalos Lapja

               L 264/12

      AZ EURÓPAI PARLAMENT ÉS A TANÁCS 2009/105/EK IRÁNYELVE

   (2009. szeptember 16.)
   az egyszerű nyomástartó edényekről
   (kodifikált változat)
   (EGT-vonatkozású szöveg)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 95. cikkére,
   tekintettel a Bizottság javaslatára,
   tekintettel az Európai Gazdasági és Szociális Bizottság véleményére (1),
   a Szerződés 251. cikkében megállapított eljárásnak megfelelően (2),
   mivel:

               (1)

               Az egyszerű nyomástartó edényekre vonatkozó tagállami jogszabályok közelítéséről szóló, 1987. június 25-i 87/404/EGK tanácsi irányelvet (3) több alkalommal jelentősen módosították (4). Az áttekinthetőség és érthetőség érdekében ezt az irányelvet kodifikálni kell.

               (2)

               A tagállamok feladata, hogy saját területükön gondoskodjanak a személyek, háziállatok és a vagyontárgyak biztonságáról az egyszerű nyomástartó edények szivárgásából vagy töréséből eredő veszélyek tekintetében.

               (3)

               Minden tagállamban kötelező rendelkezések határozzák meg különösen az egyszerű nyomástartó edények biztonsági szintjét a tervezés és üzemeltetés jellemzőinek, a telepítés és használat feltételeinek, valamint a forgalomba hozatal előtti és utáni ellenőrzési eljárásoknak az előírásával. Ezek a kötelező rendelkezések nem szükségszerűen vezetnek tagállamonként eltérő biztonsági szintekhez, de a különbözőségük okán akadályozzák a Közösségen belüli kereskedelmet.

               (4)

               Ezért ez az irányelv csak a kötelező és alapvető követelményeket határozhatja meg. Az alapvető követelményeknek való megfelelés bizonyításának elősegítésére közösségi szinten harmonizált szabványokra van szükség, különösen az egyszerű nyomástartó edények tervezése, működése és telepítése tekintetében, amely szabványok betartása feltételezi a termékek megfelelését az alapvető követelményeknek. Ezeket a közösségi szinten harmonizált szabványokat magánszervezetek dolgozzák ki, és azoknak meg kell őrizniük nem kötelező szöveg státusukat. E célból az Európai Szabványügyi Bizottságot (CEN), az Európai Elektrotechnikai Szabványügyi Bizottságot (CENELEC) és az Európai Távközlési Szabványügyi Intézetet (ETSI) olyan szervezetekként ismerik el, amelyek hatáskörrel rendelkeznek harmonizált szabványok elfogadására a Bizottság, az Európai Szabadkereskedelmi Társulás (EFTA) és e három szervezet együttműködéséről szóló, 2003. március 28-án aláírt általános iránymutatások (5) értelmében.

               (5)

               A Tanács egy sor irányelvet elfogadott a kereskedelem technikai akadályainak felszámolása céljából, a műszaki harmonizáció és a szabványok új megközelítéséről szóló, 1985. május 7-i állásfoglalásában (6) meghatározott alapelvekkel összhangban; az egyes irányelvek előírják a „CE” jelölés alkalmazását. Az igazolás és ellenőrzés globális megközelítéséről szóló, 1989. június 15-i közleményében (7) a Bizottság egy egységes megjelenítésű„CE” jelölésre vonatkozó közös szabályozás létrehozását javasolta. A megfelelőség-értékelés globális megközelítéséről szóló, 1989. december 21-i állásfoglalásában (8) a Tanács jóváhagyta irányadó elvként egy ilyen egységes megközelítés elfogadását a „CE” jelölés alkalmazását illetően. Az alkalmazandó új megközelítés két legfontosabb eleme: az alapvető követelmények és a megfelelőség-értékelési eljárások.

               (6)

               A vonatkozó műszaki követelményeknek való megfelelés ellenőrzésére szükség van ahhoz, hogy a felhasználók és harmadik személyek részére hatékony védelmet nyújtsanak. A meglévő ellenőrzési eljárások tagállamonként eltérők. Az edények szabad mozgását akadályozó többszörös ellenőrzés elkerülése érdekében intézkedéseket kell tenni a tagállamok ellenőrzési eljárásainak kölcsönös elismerésére. Az ellenőrzési eljárások kölcsönös elismerésének megkönnyítése érdekében meg kell határozni a közösségi eljárásokat és a vizsgálatok elvégzéséért, a felügyeletért és az ellenőrzésért felelős szervezetek kijelölésekor figyelembe veendő kritériumokat.

               (7)

               Az egyszerű nyomástartó edényen a „CE” jelölés azt jelzi, hogy a nyomástartó edény megfelel ezen irányelv rendelkezéseinek és ezért szükségtelen az edény behozatala vagy üzembe helyezése alkalmával a már elvégzett ellenőrzés megismétlése. Mindazonáltal előfordulhat, hogy az egyszerű nyomástartó edény a biztonságra veszélyt jelent. Ezért rendelkezni kell egy eljárásról, amely e veszély csökkentésére irányul.

               (8)

               Ez az irányelv nem érinti a IV. melléklet B. részében meghatározott irányelveknek a nemzeti jogba történő átültetésére és alkalmazására vonatkozó határidőkkel kapcsolatos tagállami kötelezettségeket,

         ELFOGADTA EZT AZ IRÁNYELVET:
   1.   FEJEZET

      HATÁLY, FOGALOMMEGHATÁROZÁSOK, FORGALOMBA HOZATAL ÉS SZABAD MOZGÁS

   1. cikk
   (1)   Ez az irányelv a sorozatban gyártott, egyszerű nyomástartó edényekre vonatkozik.
   (2)   A következő edények nem tartoznak az irányelv hatálya alá:

               a)

               a kifejezetten nukleáris használatra szánt edények, amelyek meghibásodása esetén radioaktív anyag szabadulhat ki;

               b)

               a kifejezetten hajókba és repülőgépekbe történő beépítésre vagy azok meghajtására szánt edények;

               c)

               a tűzoltó készülékek.

         (3)   Ezen irányelv alkalmazásában a következő fogalommeghatározásokat kell alkalmazni:

               a)

               „egyszerű nyomástartó edény” vagy „edény”: minden olyan hegesztett, 0,5 bart meghaladó belső túlnyomásnak kitett edény, amelyet levegő vagy nitrogén tárolására szántak, és nem szántak arra, hogy tűz érje.
               A nyomás alatt levő edény ellenállásához hozzájáruló alkatrészek és szerelvények vagy ötvözetlen minőségi acélból vagy ötvözetlen alumíniumból, illetve öregedésálló alumíniumötvözetből készültek.
               Az edény a következőkből áll:

                           i.

                           egy kör keresztmetszetű, kifelé domború vagy sík fenekekkel lezárt hengeres részből, a hengeres résszel azonos forgástengelyű fenekekkel lezárva;

                           ii.

                           két, azonos forgástengelyű domború fenékből.

                     Az edény legnagyobb üzemi nyomása legfeljebb 30 bar és az edény nyomásának és térfogatának a szorzata (PS × V) legfeljebb 10 000 bar × liter.
               A legkisebb üzemi hőmérséklet nem lehet alacsonyabb – 50 °C-nál, és a legnagyobb üzemi hőmérséklet acélból készült edények esetében nem lehet magasabb 300 °C-nál, alumíniumból vagy alumíniumötvözetből készült edények esetében pedig 100 °C-nál;

               b)

               „harmonizált szabvány”: olyan műszaki előírás (európai szabvány vagy harmonizációs dokumentum), amelyet az Európai Szabványügyi Bizottság (CEN), az Európai Elektrotechnikai Szabványügyi Bizottság (CENELEC) vagy az Európai Távközlési Szabványügyi Intézet (ETSI), vagy e szervezetek közül kettő vagy három fogadott el a Bizottságtól kapott megbízás alapján a műszaki szabványok és szabályok terén történő információszolgáltatási eljárás és az információs társadalom szolgáltatásaira vonatkozó szabályok megállapításáról szóló, 1998. június 22-i 98/34/EK európai parlamenti és tanácsi irányelvvel (9) összhangban, valamint a Bizottság, az Európai Szabadkereskedelmi Társulás (EFTA) és e három szervezet közötti együttműködésről szóló, 2003. március 28-án aláírt általános iránymutatások értelmében.

         2. cikk
   (1)   A tagállamok meghoznak minden szükséges intézkedést annak biztosítására, hogy az edényeket csak akkor lehessen forgalomba hozni és üzembe helyezni, ha nem veszélyeztetik a személyek, háziállatok vagy a vagyontárgyak biztonságát megfelelő telepítés és karbantartás, valamint rendeltetésszerű használat esetén.
   (2)   Ezen irányelv rendelkezései nem érintik a tagállamoknak azt a jogát, hogy – a Szerződés tiszteletben tartásával – előírják azokat a követelményeket, amelyeket szükségesnek tartanak a munkavállalók védelmének biztosítására az edények használata során, amennyiben ez nem jár az edényekre ezen irányelvben meghatározott jellemzők módosításával.
   3. cikk
   (1)   Azon edényeknek, amelyek PS × V szorzata meghaladja az 50 bar × liter értéket, meg kell felelniük az I. mellékletben meghatározott alapvető biztonsági követelményeknek.
   (2)   Azon edényeket, amelyek PS × V szorzata legfeljebb 50 bar × liter, valamelyik tagállam helyes mérnöki gyakorlatával összhangban kell gyártani, és el kell látni a II. melléklet 1. pontjában meghatározott jelölésekkel, a 16. cikkben említett „CE” jelölés kivételével.
   4. cikk
   A tagállamok nem akadályozhatják meg területükön olyan edények forgalomba hozatalát és üzembe helyezését, amelyek megfelelnek ezen irányelv előírásainak.
   5. cikk
   (1)   A tagállamok vélelmezik, hogy a „CE” jelöléssel ellátott edények ezen irányelv minden rendelkezésének megfelelnek.
   Az edények megfelelősége a nemzeti szabványoknak, amelyek átültetik azon harmonizált szabványokat, amelyek hivatkozásait az Európai Unió Hivatalos Lapjában közzétették, megalapozza az I. mellékletben foglalt alapvető biztonsági követelményeknek való megfelelőség vélelmét.
   A tagállamok közzéteszik ezen nemzeti szabványok hivatkozásait.
   (2)   A tagállamoknak vélelmezniük kell, hogy azon edények, amelyek tekintetében a gyártó az (1) bekezdés, második albekezdésében említett szabványok hiányában nem vagy csak részben alkalmazta az említett szabványokat, megfelelnek a I. mellékletben foglalt alapvető biztonsági követelményeknek, ha az EK-típusvizsgálati tanúsítvány kézhezvétele után a „CE” jelölés feltüntetése tanúsítja, hogy az edények megfelelnek a jóváhagyott típusnak.
   (3)   Ha az edényekre egyéb irányelvek is vonatkoznak, amelyek más szempontokat vesznek figyelembe, és amelyekben a „CE” jelölést előírják, e jelölés azt jelzi, hogy ezen edények e más irányelvek rendelkezéseinek való megfelelőségét is vélelmezni kell.
   Ha azonban ezen irányelvek közül egy vagy több lehetővé teszi a gyártónak egy átmeneti időszakban az alkalmazandó szabályozás megválasztását, akkor a „CE” jelölés csupán a gyártó által alkalmazott irányelvek rendelkezéseinek való megfelelést jelzi. Ebben az esetben az ezen irányelvek szerint az edényekhez mellékelt dokumentációban, útmutatásban vagy utasításban fel kell tüntetni az alkalmazott irányelvek hivatkozásait az Európai Unió Hivatalos Lapjában való közzétételüknek megfelelően.
   6. cikk
   Ha valamely tagállam vagy a Bizottság úgy ítéli meg, hogy az 5. cikk (1) bekezdésében hivatkozott harmonizált szabvány nem felel meg teljesen az I. mellékletben megállapított alapvető biztonsági követelményeknek, a Bizottság vagy az érintett tagállam az ügyet a 98/34/EK irányelv 5. cikke értelmében létrehozott állandó bizottság – a továbbiakban: „bizottság” – elé terjeszti, indoklásával együtt.
   A bizottság haladéktalanul véleményt nyilvánít.
   A bizottság véleménye alapján a Bizottság tájékoztatja a tagállamot, hogy vissza kell-e vonni a szabványokat az 5. cikk (1) bekezdésének, második albekezdésében említett közzététekből.
   7. cikk
   (1)   Ha valamely tagállam úgy találja, hogy a „CE” jelöléssel ellátott és rendeltetésszerűen használt edény veszélyezteti személyek, háziállatok vagy vagyontárgyak biztonságát, meg kell tennie minden szükséges intézkedést ezen termékek piacról történő kivonására, vagy meg kell tiltania, vagy korlátoznia kell azok forgalomba hozatalát.
   Az érintett tagállam haladéktalanul tájékoztatja a Bizottságot minden ilyen intézkedésről, megjelölve döntése indokait és különösen azt, ha a nem-megfelelőség oka az, hogy:

               a)

               nem teljesülnek a I. mellékletben foglalt alapvető biztonsági követelmények, amennyiben az edény nem felel meg az 5. cikk (1) bekezdése szerinti harmonizált szabványoknak;

               b)

               helytelenül alkalmazták az 5. cikk (1) bekezdése szerinti harmonizált szabványokat;

               c)

               hiányosságok vannak magukban a harmonizált szabványokban.

         (2)   A Bizottság a lehető leghamarabb konzultációt kezd az érintett felekkel. Ha az ilyen konzultáció után a Bizottság úgy találja, hogy az (1) bekezdésben említett intézkedések indokoltak, haladéktalanul tájékoztatja erről az intézkedő tagállamot és a többi tagállamot.
   Amennyiben az (1) bekezdésben említett döntést a szabványok hiányossága indokolja, a Bizottság – az érintett felekkel való konzultációt követően – az ügyet két hónapon belül az állandó bizottság elé terjeszti, ha a tagállam, amely az intézkedéseket hozta, fenn kívánja azokat tartani, és érvényesíti a 6. cikkben említett eljárást.
   (3)   Ha a nem megfelelő edényen „CE” jelölés van, akkor az illetékes tagállamnak megfelelő intézkedéseket kell hoznia azzal szemben, aki a jelölést elhelyezte, és erről tájékoztatnia kell a Bizottságot és a többi tagállamot.
   (4)   A Bizottság gondoskodik arról, hogy a tagállamok tájékoztatást kapjanak az (1), (2) és a (3) bekezdésben előírt eljárás fejleményeiről és eredményéről.
   II.   FEJEZET

      TANÚSÍTÁS

      1.   SZAKASZ

         Tanúsítási eljárások

   8. cikk
   (1)   Azon edények gyártását megelőzően, amelyek PS × V szorzata 50 bar × liternél nagyobb, és amelyek gyártása megfelel az 5. cikk (1) bekezdésében említett harmonizált szabványoknak, a gyártónak vagy a Közösségben székhellyel rendelkező meghatalmazott képviselőjének választása szerint:

               a)

               tájékoztatnia kell a 9. cikkben említett valamely elismert ellenőrző szervezetet, amely a II. melléklet 3. pontjában megállapított gyártási tervdokumentáció vizsgálata után elkészíti a megfelelőségi tanúsítványt e tervdokumentációra vonatkozóan; vagy

               b)

               be kell nyújtania az edénymintát a 10. cikkben említett „CE” típusvizsgálatra.

         (2)   Azon edények gyártását megelőzően, amelyek PS × V szorzata 50 bar × liternél nagyobb, és amelyek gyártása nem, vagy csak részben felel meg az 5. cikk (1) bekezdésében említett harmonizált szabványoknak, a gyártónak vagy a Közösségben székhellyel rendelkező meghatalmazott képviselőjének egy edénymintát kell benyújtania a 10. cikkben említett „CE” típusvizsgálatra.
   (3)   Az 5. cikk (1) bekezdésében említett harmonizált szabványoknak vagy a jóváhagyott típusnak megfelelően gyártott edényeket a forgalomba hozatalt megelőzően alá kell vetni:

               a)

               a 11. cikkben említett „CE” ellenőrzésnek, ha PS × V szorzata meghaladja a 3 000 bar × liter értéket;

               b)

               a gyártónak, saját belátása szerint, ha a termék PS × V szorzata legfeljebb 3 000 bar × liter, de legalább 50 bar × liter:

                           i.

                           a 12. cikkben említett „CE” megfelelőségi nyilatkozatnak, vagy

                           ii.

                           a 11. cikkben említett „CE” ellenőrzésnek.

         (4)   Az (1), (2) és (3) bekezdésben említett tanúsítási eljárásokkal kapcsolatos dokumentumokat és levelezést annak a tagállamnak egyik hivatalos nyelvén kell megfogalmazni, ahol az elismert ellenőrző szervezet székhelye van, vagy az e szervezet által elfogadott nyelven.
   9. cikk
   (1)   A tagállamok értesítik a Bizottságot és a többi tagállamot, hogy a 8. cikk (1), (2) és (3) bekezdésében említett eljárások végrehajtására mely elismert ellenőrző szervezeteket jelölték ki, milyen különleges feladatokat ruháztak rájuk, és milyen azonosító számokat rendelt hozzájuk előzetesen a Bizottság.
   A Bizottság közzéteszi az Európai Unió Hivatalos Lapjában a bejelentett szervezetek listáját, azonosító számukkal és a rájuk ruházott feladatokkal. A Bizottság gondoskodik e lista naprakész állapotban tartásáról.
   (2)   A tagállamok az (1) bekezdésben említett szervezetek elismerése során tiszteletben tartják a III. mellékletben meghatározott minimális feltételeket.
   (3)   Az ellenőrző szervezetet elismerő tagállam visszavonja elismerését, ha úgy találja, hogy a szervezet már nem felel meg a III. mellékletben megállapított minimális kritériumoknak.
   A tagállam erről haladéktalanul tájékoztatja a Bizottságot és a többi tagállamot.

      2.   SZAKASZ

         „CE” típusvizsgálat

   10. cikk
   (1)   A „CE” típusvizsgálat az az eljárás, amellyel egy elismert ellenőrző szervezet megállapítja és tanúsítja, hogy egy edényminta megfelel ezen irányelv rá vonatkozó rendelkezéseinek.
   (2)   A „CE” típusvizsgálati kérelmet a gyártónak vagy meghatalmazott képviselőjének egy edénytípus vagy egy edénycsaládot képviselő típus tekintetében elismert egyetlen ellenőrző szervezethez kell benyújtania. A meghatalmazott képviselőnek a Közösségben székhellyel kell rendelkeznie.
   A kérelem a következőket tartalmazza:

               a)

               a gyártó vagy meghatalmazott képviselőjének neve és címe, valamint az edények gyártási helye;

               b)

               a II. melléklet 3. pontjában megállapított gyártási tervdokumentáció.

         A kérelemhez mellékelni kell a tervezett gyártásra jellemző edényt.
   (3)   Az elismert ellenőrző szervezet elvégzi a második és harmadik albekezdésben említett „CE” típusvizsgálatot.
   Megvizsgálja a gyártási tervdokumentációt a megfelelőség ellenőrzése céljából, és a bemutatott edényt is.
   Az edény vizsgálata során a szervezetnek:

               a)

               ellenőriznie kell, hogy az edényt a gyártási tervdokumentációnak megfelelően gyártották-e, és az biztonságosan használható-e a tervezett működési feltételek mellett;

               b)

               megfelelő vizsgálatokat és próbákat kell elvégeznie annak ellenőrzésére, hogy az edény megfelel-e a rá vonatkozó alapvető követelményeknek.

         (4)   Ha a típusminta megfelel a rá vonatkozó rendelkezéseknek, akkor az elismert ellenőrző szervezet kiállítja a „CE” típusvizsgálati tanúsítványt, amelyet megküld a kérelmezőnek. E tanúsítványnak tartalmaznia kell a vizsgálat megállapításait, megjelölve a tanúsítvány kiadásának a feltételeit, és mellékelni kell azokat a leírásokat és rajzokat, amelyek a jóváhagyott típusminta azonosításához szükségesek.
   A Bizottság, a többi elismert ellenőrző szervezet és a többi tagállam megkaphatja a tanúsítvány egy példányát, és indokolt kérelmükre a gyártási tervdokumentáció, valamint az elvégzett vizsgálatok és próbák jegyzőkönyvének másolatát is.
   (5)   Azon elismert ellenőrző szervezet, amely megtagadja egy „CE” típusvizsgálati tanúsítvány kiadását, tájékoztatja erről a többi elismert ellenőrző szervezetet.
   Azon elismert ellenőrző szervezet, amely visszavon egy „CE” típusvizsgálati tanúsítványt, erről tájékoztatja a szervezetet elismerő tagállamot. Ez utóbbi a döntés indokolásával együtt tájékoztatja erről a többi tagállamot és a Bizottságot.

      3.   SZAKASZ

      „CE” ellenőrzés

   11. cikk
   (1)   A „CE” ellenőrzés az az eljárás, amelyben a gyártó vagy a Közösségben székhellyel rendelkező meghatalmazott képviselője biztosítja és kinyilvánítja, hogy a (3) bekezdés szerint megvizsgált edények megfelelnek a „CE” típusvizsgálati tanúsítványban leírt típusnak vagy a II. melléklet 3. pontjában megállapított, megfelelőségi tanúsítvánnyal rendelkező gyártási tervdokumentációnak.
   (2)   A gyártó minden szükséges intézkedést megtesz annak érdekében, hogy a gyártási eljárás biztosítsa az edény megfelelését a „CE” típusvizsgálati tanúsítványban leírt típusnak vagy a II. melléklet 3. pontja szerinti gyártási tervdokumentációnak. A gyártó vagy a Közösségben székhellyel rendelkező meghatalmazott képviselője mindegyik edényen elhelyezi a „CE” jelölést, és kiállít egy megfelelőségi nyilatkozatot.
   (3)   Az elismert ellenőrző szervezet a második–tizedik albekezdéssel összhangban elvégzi az edények ellenőrzése és kipróbálása útján a megfelelő ellenőrzéseket és vizsgálatokat, hogy ellenőrizze az ezen irányelv követelményeinek való megfelelőségüket.
   A gyártó az edényeit egységes tételekben mutatja be, és minden szükséges intézkedést megtesz annak érdekében, hogy a gyártási eljárás mindegyik tétel egységességét biztosítsa.
   Ezen tételekhez mellékelni kell a 10. cikkben említett „CE” típusvizsgálati tanúsítványt, vagy ha az edényt nem egy jóváhagyott típussal összhangban gyártották, a II. melléklet 3. pontjában említett gyártási tervdokumentációkat. Az utóbbi esetben az elismert szervezet a „CE” ellenőrzés elvégzése előtt ellenőrzi a dokumentációt, és igazolja azok megfelelőségét.
   Egy tétel ellenőrzésekor az elismert ellenőrző szervezet ellenőrzi, hogy az edényeket a gyártási tervdokumentációval összhangban gyártották és ellenőrizték-e, és a tétel mindegyik edényét egy, a méretezési nyomás 1,5-szeresének megfelelő pH-nyomású víznyomáspróbának vagy azzal egyenértékű légnyomáspróbának veti alá, hogy a tömítettségét ellenőrizze. A légnyomáspróba elvégzése előfeltételezi azt, hogy azon tagállam, ahol a próbát végzik, a vizsgálat biztonsági eljárását engedélyezte.
   A hegesztési varratok minőségellenőrzésére az elismert ellenőrző szervezet további vizsgálatokat végez olyan mintákon, amelyeket a gyártó választása szerint a jellemző gyártási szakaszból vagy egy edényből vettek. A próbákat hosszvarratokon végzik. Ha azonban a hossz- és körvarratokra különböző hegesztési eljárásokat alkalmaznak, akkor e próbákat a körvarratokon is el kell végezni.
   Az I. melléklet 2.1.2. pontjában említett edényeknél e mintaellenőrzéseket öt olyan edényen végzett víznyomáspróbával helyettesíthetik, amelyeket minden tételből véletlenszerűen emelnek ki, annak érdekében, hogy ellenőrizzék a minták megfelelőségét az I. melléklet 2.1.2. pontjában megállapított alapvető biztonsági követelményeknek.
   Ha egy tételt elfogadnak, akkor az elismert ellenőrző szervezet az azonosító számát mindegyik edényen feltünteti vagy elhelyezteti, és egy megfelelőségi igazolást állít ki az elvégzett vizsgálatokról. A tételből mindegyik edény forgalomba hozható, kivéve azokat, amelyek víz- vagy légnyomáspróbája sikertelen volt,.
   Ha egy tételt elutasítanak, akkor az elismert ellenőrző szervezet vagy az illetékes hatóság megfelelő intézkedéseket tesz annak megakadályozására, hogy a tételt forgalomba hozzák. Tételek gyakori elutasítása esetén az elismert ellenőrző szervezet felfüggesztheti a statisztikai ellenőrzést.
   A gyártó az elismert ellenőrző szervezet felelősségére a gyártási eljárás során feltüntetheti ez utóbbi azonosító számát.
   A gyártónak vagy meghatalmazott képviselőjének kérelemre be kell mutatnia az elismert ellenőrző szervezetnek a hetedik albekezdésben említett megfelelőségi igazolásait.

      4.   SZAKASZ

         „CE” megfelelőségi nyilatkozat

   12. cikk
   (1)   A gyártó, aki teljesíti a 13. cikkben foglalt kötelezettségeket, elhelyezi a 16. cikkben meghatározott „CE” jelölést azon edényeken, amelyek a nyilatkozata szerint megfelelnek:

               a)

               a II. melléklet 3. pontjában megállapított gyártási tervdokumentációnak, amelyre egy megfelelőségi igazolást kiadtak; vagy

               b)

               egy jóváhagyott típusnak.

         (2)   Ezzel a „CE” megfelelőségi nyilatkozati eljárással a gyártó aláveti magát a „CE” felügyeletnek azon esetekben, ha a termék PS × V szorzata 200 bar × liter felett van.
   A „CE” felügyelet célja a 14. cikk második bekezdésének követelménye szerint annak biztosítása, hogy a gyártó megfelelően teljesítse a 13. cikk (2) bekezdéséből eredő kötelezettségeit. A felügyeletet az az elismert ellenőrző szervezet látja el, amely a 10. cikk (4) bekezdésének első albekezdésében említett „CE” típusvizsgálati tanúsítványt kiadta, ha az edényt a jóváhagyott típus szerint gyártották, vagy ha nem, akkor az az elismert szervezet, amelynek a gyártási tervdokumentációt megküldték a 8. cikk (1) bekezdésének a) pontjával összhangban.
   13. cikk
   (1)   Ha a gyártó a 12. cikkben említett eljárást alkalmazza, a gyártás megkezdése előtt a „CE” típusvizsgálati tanúsítványt vagy megfelelőségi tanúsítványt kiadó elismert ellenőrző szervezetnek meg kell küldenie azt a dokumentumot, amely rögzíti a gyártási eljárásokat, valamint az összes előre meghatározott és rendszeres intézkedést, amelyeket meg kell hozni annak biztosítására, hogy a nyomástartó edény megfeleljen az 5. cikk (1) bekezdésében említett harmonizált szabványoknak vagy a jóváhagyott típusnak.
   (2)   Az (1) bekezdésben említett dokumentumnak a következőket kell tartalmaznia:

               a)

               az edények szerkezetének megfelelő gyártási és ellenőrzési eszközök leírása;

               b)

               ellenőrzési dokumentum, amely leírja a gyártás során elvégzendő ellenőrzéseket és vizsgálatokat, az eljárások leírásával és azok végrehajtásának gyakoriságával együtt;

               c)

               kötelezettségvállalás az ellenőrzések és vizsgálatok elvégzésére a b) pontban említett ellenőrzési dokumentum szerint, valamint víznyomáspróba és a tagállam beleegyezésétől függően minden egyes gyártott edényen a méretezési nyomás 1,5-szörösének megfelelő próbanyomáson légnyomáspróba elvégzésére.
               Ezeket az ellenőrzéseket és vizsgálatokat a gyártással megbízott személyektől független szakemberek irányításával kell elvégezni, és a vizsgálatokról jegyzőkönyvet kell felvenni;

               d)

               a gyártás és tárolás helyének címe, és a gyártás kezdetének időpontja.

         (3)   Amennyiben a PS × V szorzat meghaladja a 200 bar × liter értéket, a gyártónak a „CE” felügyeletért felelős szervezet számára ellenőrzés céljából belépési lehetőséget kell biztosítania az említett gyártási és tárolási helyekre, és lehetőséget kell adnia arra, hogy ez a szervezet mintákat válasszon ki az edények közül, valamint meg kell adnia a szervezet részére az összes szükséges tájékoztatást, különösen:

               a)

               a gyártási tervdokumentációt;

               b)

               az ellenőrzési jelentést;

               c)

               a „CE” típusvizsgálati tanúsítványt vagy adott esetben a megfelelőségi tanúsítványt;

               d)

               jegyzőkönyvet az elvégzett ellenőrzésekről és vizsgálatokról.

         14. cikk
   A „CE” típusvizsgálati tanúsítványt vagy megfelelőségi tanúsítványt kiadó elismert ellenőrző szervezetnek a gyártás megkezdésének dátuma előtt meg kell vizsgálnia mind a 13. cikk (1) bekezdésében említett dokumentumot, mind a II. melléklet 3. pontjában megállapított gyártási tervdokumentációt azok megfelelőségének tanúsítása érdekében, ha az edényeket nem egy jóváhagyott típus szerint gyártották.
   Ezen kívül, ha a PS × V szorzat meghaladja a 200 bar × liter értéket, e szervezetnek a gyártás során:

               a)

               meg kell győződnie arról, hogy a gyártó a sorozatban gyártott edényeket ténylegesen ellenőrzi a 13. cikk (2) bekezdése c) pontja szerint;

               b)

               ellenőrzés céljából véletlenszerűen mintákat kell vennie az edények gyártásának vagy tárolásának helyén.

         Az elismert ellenőrző szervezet az ellenőrzési jegyzőkönyv egy példányát megküldi a szervezetet elismerő tagállamnak, továbbá kérésükre a többi elismert ellenőrző szervezetnek, a többi tagállamnak és a Bizottságnak.
   III.   FEJEZET

      „CE” JELÖLÉS ÉS FELIRATOK

   15. cikk
   A 7. cikk sérelme nélkül:

               a)

               ha egy tagállam megállapítja, hogy a „CE” jelölést jogosulatlanul helyezték el, a gyártó vagy a Közösségben székhellyel rendelkező meghatalmazott képviselője köteles arra, hogy a terméket ismét megfelelővé tegye a „CE” jelölésre vonatkozó rendelkezéseknek, és az e tagállam által elrendelt feltételek további megsértését megakadályozza;

               b)

               a tagállamnak – ha a nem-megfelelőség továbbra is fennáll – minden szükséges intézkedést meg kell tennie, hogy az illető termék forgalomba hozatalát korlátozza vagy megtiltsa, vagy biztosítsa, hogy azt a 7. cikkben meghatározott eljárásnak megfelelően kivonják a forgalomból.

         16. cikk
   (1)   A II. melléklet 1. pontjában előírt „CE” jelölést és a feliratokat láthatóan, könnyen olvashatóan és letörölhetetlenül kell elhelyezni az edényen vagy az edényre el nem távolítható módon felerősített adattáblán.
   A „CE” jelölés a II. melléklet 1.1. pontjában mintaként megadott írásképű „CE” betűkből áll. A „CE” jelölést követi a „CE” ellenőrzésért vagy a „CE” felügyeletért felelős elismert ellenőrző szervezetnek a 9. cikk (1) bekezdésében említett azonosító száma.
   (2)   Tilos az edényeken olyan jelöléseket elhelyezni, amelyek harmadik személyt megtéveszthetnek a „CE” jelölés jelentésére és írásképére vonatkozóan. Bármely egyéb jelölés is elhelyezhető az edényen vagy adott esetben az adattáblán, ha az a „CE” jelölés láthatóságát vagy olvashatóságát nem befolyásolja.
   IV.   FEJEZET

      ZÁRÓ RENDELKEZÉSEK

   17. cikk
   Az ezen irányelv értelmében hozott minden olyan döntés, amelynek az eredménye az edény forgalomba hozatalának vagy üzembe helyezésének korlátozása, konkrét módon megalapozott. Az ilyen döntésről haladéktalanul értesíteni kell az érintett felet, megjelölve ugyanakkor az érintett tagállamban hatályban levő jogszabályok értelmében nyitva álló jogorvoslatokat és érvényesítésük határidejét.
   18. cikk
   A tagállamok közlik a Bizottsággal nemzeti joguknak azon alapvető rendelkezéseit, amelyeket az ezen irányelv által szabályozott területen fogadnak el.
   19. cikk
   A IV. melléklet A. részében meghatározott irányelvekkel módosított 87/404/EGK irányelv hatályát veszti, a IV. melléklet B. részében meghatározott irányelveknek a nemzeti jogba történő átültetésére és alkalmazására vonatkozó határidőkkel kapcsolatos tagállami kötelezettségek sérelme nélkül.
   A hatályon kívül helyezett irányelvre történő hivatkozásokat az V. mellékletben szereplő megfelelési táblázatnak megfelelően ezen irányelvre történő hivatkozásként kell értelmezni.
   20. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   21. cikk
   Ennek az irányelvnek a tagállamok a címzettjei.

      Kelt Strasbourgban, 2009. szeptember 16-án.

            az Európai Parlament részéről

            az elnök

         J. BUZEK

            a Tanács részéről

            az elnök

         C. MALMSTRÖM

      (1)  HL C 27., 2009.2.3., 41. o.

      (2)  Az Európai Parlament 2008. október 21-i véleménye (a Hivatalos Lapban még nem tették közzé) és a Tanács 2009. július 13-i határozata.

      (3)  HL L 220., 1987.8.8., 48. o.

      (4)  Lásd a IV. melléklet A. részét.

      (5)  HL C 91., 2003.4.16., 7. o.

      (6)  HL C 136., 1985.6.4., 1. o.

      (7)  HL C 267., 1989.10.19., 3. o.

      (8)  HL C 10., 1990.1.16., 1. o.

      (9)  HL L 204., 1998.7.21., 37. o.

      I. MELLÉKLET

         ALAPVETŐ BIZTONSÁGI KÖVETELMÉNYEK

      (hivatkozás a 3. cikk (1) bekezdésében)
      1.   ANYAGOK
      Az anyagokat az edények tervezett felhasználása és az 1.1.–1.4. pontnak megfelelően kell megválasztani.
      1.1.   Nyomás alatt álló részek

      A nyomás alatt álló részek gyártásához felhasznált, az 1. cikkben említett anyagok:

                  a)

                  legyenek hegeszthetők;

                  b)

                  legyenek alakíthatók és szívósak, hogy a legkisebb üzemi hőmérsékleten a törés ne okozzon sem szilánkos, sem rideg típusú törést;

                  c)

                  ne legyenek hajlamosak öregedésre.

            Acéledények esetében az anyagoknak ezenkívül meg kell felelniük az 1.1.1. alpontban meghatározott követelményeknek, az alumíniumból vagy alumíniumötvözetből készült edények esetében az 1.1.2. alpontban meghatározott követelményeknek.
      Az anyagokhoz mellékelni kell az anyagok gyártója által kiállított műbizonylatot a II. melléklet szerint.
      1.1.1.   Acéledények

      Az ötvözetlen minőségi acéloknak a következő követelményeknek kell megfelelniük:

                  a)

                  csillapított és normalizált vagy azzal egyenértékű állapotban szállítsák;

                  b)

                  az adagelemzés szerinti széntartalom 0,25 %-nál kevesebb, a kén- és foszfortartalom egyenként 0,05 %-nál kevesebb legyen;

                  c)

                  a féltermék mechanikai tulajdonságai a következők legyenek:

                              —

                              az Rm, max legnagyobb szakítószilárdság 580 N/mm2 -nél kisebb legyen,

                              —

                              a szakadási nyúlás a következő legyen:

                                          —

                                          ha a vizsgálati mintát a hengerlés irányával párhuzamosan veszik:

                                                      vastagság ≥ 3 mm:

                                                      A

                                                      ≥ 22 %

                                                      vastagság < 3 mm:

                                                      A80 mm

                                                      ≥ 17 %

                                          —

                                          ha a vizsgálati mintát a hengerlés irányára merőlegesen veszik:

                                                      vastagság ≥ 3 mm:

                                                      A

                                                      ≥ 20 %

                                                      vastagság < 3 mm:

                                                      A80 mm

                                                      ≥ 15 %

                              —

                              a fajlagos ütőmunka KCV három hosszirányú vizsgálati mintára a legkisebb üzemi hőmérsékleten nem lehet kisebb, mint 35 J/cm2. A három érték közül legfeljebb egy lehet kevesebb, mint 35 J/cm2, de legalább 25 J/cm2.
                              Az edények gyártásához felhasznált acélok esetében, ha a legkisebb üzemi hőmérséklet – 10 °C alatt van, és az edények falvastagsága öt mm-nél nagyobb, ezt a jellemzőt ellenőrizni kell.

            1.1.2.   Alumíniumedények

      Ötvözetlen alumínium esetében az alumíniumtartalomnak legalább 99,5 %-nak kell lennie, az 1. cikk (3) bekezdése a) pontjában leírt ötvözetek megfelelően ellenállók legyenek a kristályközi korrózióval szemben a legnagyobb üzemi hőmérsékleten.
      Ezenkívül az anyagoknak a következő követelményeknek kell megfelelniük:

                  a)

                  lágyított állapotban szállítsák; és

                  b)

                  a féltermékek mechanikai jellemzői a következők legyenek:

                              —

                              az Rm, max legnagyobb szakítószilárdság legfeljebb 350 N/mm2 legyen,

                              —

                              a szakadási nyúlás a következő legyen:

                                          —

                                          a ≥ 16 %, a hengerlés irányával párhuzamosan vett vizsgálati minta esetében,

                                          —

                                          a ≥ 14 %, a hengerlés irányára merőlegesen vett vizsgálati minta esetében.

            1.2.   Hegesztőanyagok

      Az egyszerű nyomástartó edényeken, vagy azok gyártása során a hegesztésekhez felhasznált hegesztőanyag feleljen meg a hegesztendő anyagoknak és azokkal összeférhető legyen.
      1.3.   Az edény szilárdságához hozzájáruló tartozékok

      A tartozékokat (pl. csavarok és anyák) az 1.1. alpontban meghatározott anyagból vagy más acélból, alumíniumból vagy megfelelő alumíniumötvözetből kell készíteni, amely összeférhető a nyomástartó alkatrészek gyártásához felhasznált anyagokkal.
      Az utóbbi anyagoknak megfelelő szakadási nyúlása és szívóssága legyen a legkisebb üzemi hőmérsékleten.
      1.4.   Nyomással nem igénybevett részek

      Hegesztett edények nyomással nem igénybe vett összes része olyan anyagból készüljön, amely összeférhető azoknak az alkatrészeknek az anyagával, amelyekhez hozzáhegesztik.
      2.   AZ EDÉNY TERVEZÉSE
      A gyártónak az edény tervezésekor meg kell határoznia az edény felhasználási területét, és meg kell választania:

                  a)

                  a legkisebb üzemi hőmérsékletet, Tmin;

                  b)

                  a legnagyobb üzemi hőmérsékletet, Tmax;

                  c)

                  a legnagyobb üzemi nyomást, PS.

            Ha azonban a választott legkisebb üzemi hőmérséklet – 10 °C felett van, akkor az anyagok előírt minőségi követelményeinek már – 10 °C-on teljesülniük kell.
      A gyártónak figyelembe kell vennie a következő rendelkezéseket is:

                  —

                  legyen ellenőrizhető az edények belső fala,

                  —

                  legyenek üríthetők az edények,

                  —

                  a mechanikai minőségnek fenn kell maradnia rendeltetésszerű használat esetén az edény tervezett élettartama alatt,

                  —

                  az edény az előírt használatának a szem előtt tartásával kellően legyen védve korrózió ellen,

            és azt a tényt, hogy a tervezett használati feltételek mellett:

                  —

                  az edényt nem lehet kitenni olyan igénybevételnek, amely csökkentheti a felhasználás biztonságát,

                  —

                  a belső nyomás tartósan nem lépheti túl a legnagyobb PS üzemi nyomást. Azonban rövid ideig legfeljebb 10 %-os túllépés megengedett.

            A kör- és hosszvarratok teljesen áthegesztettek, vagy ezzel egyenértékű hatékonyságúak legyenek. A félgömb alakú fenekek kivételével a konvex fenekek hengeres felületben végződjenek.
      2.1.   Falvastagság

      Ha a PS × V szorzat értéke nem nagyobb, mint 3 000 bar × liter, akkor a gyártónak az edény falvastagságának a meghatározásához választania kell a 2.1.1. és 2.1.2. alpontban leírt valamelyik módszert; ha a PS × V szorzat értéke nagyobb, mint 3 000 bar × liter, vagy ha a legnagyobb üzemi hőmérséklet nagyobb, mint 100 °C, akkor az edény falvastagságát a 2.1.1. pontban leírt módszerrel kell meghatározni.
      A hengeres rész és a fenék tényleges falvastagsága azonban nem lehet kisebb, mint 2 mm acél edények esetében, és nem lehet kisebb, mint 3 mm alumíniumból vagy alumíniumötvözetből készült edények esetében.
      2.1.1.   Számítási módszer

      A nyomással igénybevett részek legkisebb vastagságát az igénybevétel nagyságára és a következő rendelkezésekre tekintettel kell számítani:

                  a)

                  a számításba vett méretezési nyomás nem lehet kisebb, mint a választott legnagyobb PS üzemi nyomás;

                  b)

                  a megengedhető általános membránfeszültség nem haladhatja meg a 0,6 RET vagy 0,3 Rm közül a kisebb értéket. A gyártónak az RET és Rm anyaggyártó által szavatolt legkisebb értékét kell használnia a megengedhető feszültség meghatározására.

            Ha azonban az edény hengeres részén nem automatikus hegesztési eljárással készült egy vagy több hosszvarrat van, akkor a első albekezdésben meghatározott módon számított vastagságot 1,15-tel meg kell szorozni.
      2.1.2.   Kísérleti módszer

      A falvastagságot úgy kell meghatározni, hogy az edény környezeti hőmérsékleten ellenálljon a legnagyobb üzemi nyomás legalább ötszörösének úgy, hogy az állandó alakváltozási tényező a kerületen ne legyen több, mint 1 %.
      3.   GYÁRTÁSI ELJÁRÁS
      Az edényeket a II. melléklet 3. pontjában megállapított gyártási tervdokumentáció szerint kell felépíteni és gyártási ellenőrzésnek alávetni.
      3.1.   Az alkatrészek előkészítése

      Az alkatrészek előkészítése (pl. alakítás, lesarkítás) nem okozhat a felszínen hiányosságokat vagy repedéseket, és nem változtathatja meg a mechanikai jellemzőket, amelyek károsak lehetnek az edény biztonságára.
      3.2.   Nyomással igénybevett részek hegesztése

      A hegesztési varratok és a szomszédos zónák jellemzői hasonlók legyenek a hegesztett anyagéhoz és mentesek legyenek felszíni vagy belső hiányosságtól, amelyek károsak lehetnek az edény biztonságára.
      A hegesztéseket képesített hegesztőnek vagy megfelelő szakképzettségű kezelőnek kell elvégeznie, jóváhagyott hegesztési eljárás szerint. Az ilyen jóváhagyó vagy minősítő vizsgálatokat elismert ellenőrző szervezetnek kell elvégeznie.
      A gyártónak ezen kívül a gyártás közben biztosítania kell a hegesztés egyenletes minőségét megfelelő vizsgálatokkal, alkalmas eljárások felhasználásával. Ezekről a vizsgálatokról jegyzőkönyvet kell felvenni.
      4.   AZ EDÉNYEK ÜZEMBE HELYEZÉSE
      Az edényekhez mellékelni kell a gyártó által megfogalmazott, a II. melléklet 2. pontjában megállapított utasítást.

      II. MELLÉKLET

         „CE” JELÖLÉS, FELIRATOK, UTASÍTÁSOK, GYÁRTÁSI TERVDOKUMENTÁCIÓK, MEGHATÁROZÁSOK ÉS JELÖLÉSEK

      1.   „CE” JELÖLÉS ÉS FELIRATOK
      1.1.   „CE” jelölés

      „CE” jelölés a következő írásképű „CE” betűkből áll:

      A „CE” jelölés kicsinyítésekor vagy nagyításakor az e pontban ábrázolt rácsból adódó arányokat be kell tartani.
      A „CE” jelölés különböző alkotórészeinek kb. egyenlő méretűnek kell lenniük; a legkisebb méret 5 mm.
      1.2.   Feliratok

      Az edénynek vagy az adattáblának legalább a következő adatokat kell tartalmaznia:

                  a)

                  legnagyobb üzemi nyomás (PS, bar-ban);

                  b)

                  legnagyobb üzemi hőmérséklet (Tmax, °C-ban);

                  c)

                  legkisebb üzemi hőmérséklet (Tmin, °C-ban);

                  d)

                  az edény űrtartalma (V, literben);

                  e)

                  a gyártó neve vagy márkajele;

                  f)

                  az edény típus- és sorozat-, vagy tételazonosítója;

                  g)

                  azon év két utolsó számjegye, melyben a „CE” jelölést felhelyezték.

            Adattábla használata esetén, azt úgy kell kialakítani, hogy az ne legyen ismételten felhasználható; továbbá az adattáblán további adatoknak helyet kell hagyni.
      2.   UTASÍTÁS
      Az utasításnak a következő adatokat kell tartalmaznia:

                  a)

                  az 1. pontban megjelölt adatokat, kivéve az edény sorszámát;

                  b)

                  az edény tervezett felhasználását;

                  c)

                  az edény biztonságához előírt karbantartási és telepítési követelményeket.

            Az utasítást a rendeltetési ország hivatalos nyelvén vagy nyelvein kell megírni.
      3.   GYÁRTÁSI TERVDOKUMENTÁCIÓ
      A gyártási tervdokumentációnak tartalmaznia kell az I. mellékletben megállapított alapvető követelmények vagy az 5. cikk (1) bekezdésében említett harmonizált szabványok teljesítése érdekében alkalmazott módszerek és műveletek leírását, különösen:

                  a)

                  az edénytípus részletes gyártási rajzát;

                  b)

                  az utasítást;

                  c)

                  dokumentumot, amely leírja:

                              —

                              a választott anyagokat,

                              —

                              a választott hegesztési eljárásokat,

                              —

                              a választott ellenőrzéseket,

                              —

                              az edény kialakítására vonatkozó egyéb részleteket.

            Ha a 11–14. cikkben meghatározott eljárásokat kell alkalmazni, a tervdokumentációnak a következőket is kell tartalmaznia:

                  a)

                  a hegesztési műveletek és a hegesztők vagy kezelők megfelelő minősítésére vonatkozó tanúsítványok;

                  b)

                  a nyomástartó edény szilárdságához hozzájáruló alkatrészek és csatlakozások gyártásában felhasznált anyagok műbizonylatai;

                  c)

                  jegyzőkönyv az elvégzett ellenőrzésekről és vizsgálatokról, vagy a javasolt ellenőrzések leírása.

            4.   MEGHATÁROZÁSOK ÉS JELÖLÉSEK
      4.1.   Meghatározások

                  a)

                  A „P” méretezési nyomás: a gyártó által a nyomással igénybevett részek vastagságának meghatározásához választott és alkalmazott relatív túlnyomás.

                  b)

                  A „PS” legnagyobb üzemi nyomás: a szokásos üzemi körülmények mellett keletkező legnagyobb túlnyomás.

                  c)

                  A „Tmin” legkisebb üzemi hőmérséklet: az edény falának legkisebb állandósult hőmérséklete szokásos üzemi körülmények mellett.

                  d)

                  A „Tmax” legnagyobb üzemi hőmérséklet: a legnagyobb állandósult hőmérséklet, amelyet az edény fala elérhet szokásos üzemi körülmények mellett.

                  e)

                  Az „RET”: folyáshatár a Tmax legnagyobb üzemi hőmérsékleten:

                              —

                              az ReH: a felső folyáshatár olyan anyagra, amelynek alsó és felső folyáshatára van,

                              —

                              az Rp0,2 a 0,2-os nyúláshoz tartozó folyáshatár,

                              —

                              vagy az Rp1,0 a 1,0-os nyúláshoz tartozó folyáshatár ötvözetlen alumínium esetén.

                  f)

                  Edénycsaládok:
                  Ugyanabba a családba tartozó edények, ha azok típusa csak átmérőben különbözik, azzal a feltétellel, hogy az I. melléklet 2.1.1. és 2.1.2. alpontjában említett megengedett követelmények teljesülnek és/vagy hengeres részük hossza a következő határok között van:

                              —

                              ha a típus köpenyén egy vagy több gyűrű van a fenekeken kívül, akkor a családon belül a változatokon legalább egy gyűrűnek kell lennie,

                              —

                              ha a típus csak két domború fenékből áll, a családon belül a változatokon nem lehet gyűrű.

                        A hosszváltozatokat, amelyek a nyílások és/vagy csőcsonkok változását okozzák, a rajzokon fel kell tüntetni minden változatra.

                  g)

                  Egy edénytétel legfeljebb 3 000 ugyanolyan típusú edényből állhat.

                  h)

                  Ezen irányelv alkalmazásában sorozatgyártás az, ha ugyanolyan típusú edényből egynél többet gyártanak folyamatos gyártási eljárásban, adott idő alatt, közös méretezés alapján és ugyanazon gyártási eljárás alkalmazásával.

                  i)

                  Műbizonylat: az a dokumentum, amellyel az előállító tanúsítja, hogy a szállított termék megfelel a rendelés követelményeinek, és amelyben közli a gyári belső ellenőrző rutinvizsgálat eredményeit, különösen a szállítmánnyal azonos gyártási eljárással előállított termékeken, de nem szükségszerűen a szállított terméken mért kémiai összetételt és mechanikai jellemzőket.

            4.2.   Jelölések

                  A

               szakadási nyúlás

                  %

                  A 80 mm

                  szakadási nyúlás (Lo = 80 mm)

                  %

                  KCV

                  ütőmunka

                  J/cm2

                  P

                  méretezési nyomás

                  bar

                  PS

                  maximális üzemi nyomás

                  bar

                  Ph

                  víz- vagy levegőnyomás nyomáspróba esetén

                  bar

                  Rp 0,2

                  0,2 %-os nyúláshoz tartozó folyáshatár

                  N/mm2

                  RET

                  folyáshatár a legnagyobb üzemi hőmérsékleten

                  N/mm2

                  ReH

                  felső folyáshatár

                  N/mm2

                  Rm

                  szakítószilárdság szobahőmérsékleten

                  N/mm2

                  Rm, max

                  legnagyobb szakítószilárdság

                  N/mm2

                  Rp 1,0

                  1,0 %-os nyúláshoz tartozó folyáshatár

                  N/mm2

                  Tmax

                  legnagyobb üzemi hőmérséklet

                  °C

                  Tmin

                  legkisebb üzemi hőmérséklet

                  °C

                  V

                  az edény űrtartalma

                  liter

      III. MELLÉKLET

         AZ ELISMERT ELLENŐRZŐ SZERVEZETEK KIJELÖLÉSÉNÉL A TAGÁLLAMOK ÁLTAL BETARTANDÓ MINIMÁLIS KÖVETELMÉNYEK

      (hivatkozás a 9. cikk (2) bekezdésében)

                  1.

                  Az elismert ellenőrző szervezet, annak igazgatója és az ellenőrzések elvégzéséért felelős személyzet nem lehet az ellenőrizendő edények tervezője, gyártója, szállítója vagy telepítője, sem e felek bármelyikének meghatalmazott képviselője. Nem vehet részt közvetlenül az edény tervezésében, kivitelezésében, forgalmazásában vagy karbantartásában és nem lehet az ilyen tevékenységekben érdekelt felek képviselője. Ez nem zárja ki a gyártó és az elismer ellenőrző szervezet közötti műszaki információcsere lehetőségét.

                  2.

                  Az elismert ellenőrző szervezet és személyzete az ellenőrző vizsgálatokat a legmagasabb fokú szakmai tisztességgel és műszaki szakértelemmel hajtja végre, és mentes marad mindenféle, különösen pénzügyi jellegű nyomásgyakorlással vagy ösztönzéssel szemben, ami befolyásolhatja ítéletalkotását vagy az ellenőrzés eredményét, különösen olyan személyek vagy csoportok részéről, amelyek érdekeltek az ellenőrzés kimenetelében.

                  3.

                  Az elismert ellenőrző szervezet rendelkezésére áll a szükséges személyzet és a szükséges eszközök az ellenőrzésekkel kapcsolatos adminisztratív és műszaki feladatok megfelelő elvégzéséhez; ugyancsak hozzáfér a különleges ellenőrzésekhez szükséges berendezésekhez.

                  4.

                  Az ellenőrzésért felelős személyzet:

                              a)

                              alapos műszaki és szakmai képzettséggel rendelkezik;

                              b)

                              elvégzendő vizsgálatok követelményeit kielégítően ismeri, és megfelelő tapasztalata van az ilyen vizsgálatok végrehajtásában;

                              c)

                              képes a vizsgálatok ellenőrzéséhez megkívánt tanúsítványok, jegyzőkönyvek és jelentések elkészítésére.

                  5.

                  Biztosítani kell az ellenőrzést végző személyzet pártatlanságát. Díjazásuk nem függhet az elvégzett ellenőrzések számától, sem az ellenőrzések eredményeitől.

                  6.

                  Az elismert ellenőrző szervezet felelősségbiztosítást köt, kivéve, ha a nemzeti jogszabályoknak megfelelően az adott államban polgári jogi felelősség van érvényben, vagy ha a tagállam közvetlenül felel az ellenőrzésekért.

                  7.

                  Az elismert ellenőrző szervezethez tartozó személyzetet ezen irányelv és a külön irányelvek értelmében, illetve az ezeknek hatályt adó bármely nemzeti jogszabályi rendelkezés értelmében a feladatai végrehajtása során megszerzett valamennyi információ tekintetében szakmai titoktartási kötelezettség terheli (kivéve annak az államnak a hatáskörrel rendelkező közigazgatási hatóságával szemben, amelyben a tevékenységeket végzi).

      IV. MELLÉKLET
      A.   RÉSZ

         A hatályon kívül helyezett irányelv és módosításainak listája

      (hivatkozás a 19. cikkben)

                  A Tanács 87/404/EGK irányelve
                  (HL L 220., 1987.8.8., 48. o.)

                  A Tanács 90/488/EGK irányelve
                  (HL L 270., 1990.10.2., 25. o.)

                  A Tanács 93/68/EGK irányelve
                  (HL L 220., 1993.8.30., 1. o.)

                  Kizárólag az 1. cikk 1. pontja és a 2. cikk

            B.   RÉSZ

         A nemzeti jogba való átültetésre és az alkalmazásra előírt határidők listája

      (hivatkozás a 19. cikkben)

                  Irányelv

                  Átültetés határideje

                  Alkalmazás napja

                  87/404/EGK

                  1989. december 31.

                  1990. július 1. (1)

                  90/488/EGK

                  1991. július 1.

                  —

                  93/68/EGK

                  1994. június 30.

                  1995. január 1. (2)

         (1)  A 18. cikk (2) bekezdésének harmadik albekezdésével összhangban 1992. július 1-jéig a tagállamok engedélyezik az olyan edények forgalomba hozatalát és/vagy üzembe helyezését, amelyek megfelelnek a területükön 1990. július 1-je előtt hatályban volt szabályoknak.

         (2)  A 14. cikk (2) bekezdésével összhangban a tagállamok 1997. január 1-jéig elfogadják azokat a rendelkezéseket, amelyek szükségesek ahhoz, hogy ennek az irányelvnek 1995. január 1-jéig megfeleljenek.

      V. MELLÉKLET

         MEGFELELÉSI TÁBLÁZAT

                  87/404/EGK irányelv

                  Ez az irányelv

                  5. preamb. bek., ötödik mondat

                  1. cikk, (3) bekezdés, első albekezdés, b) pont

                  1. cikk, (1) bekezdés

                  1. cikk, (1) bekezdés

                  1. cikk, (2) bekezdés, első albekezdés

                  1. cikk, (3) bekezdés, a) pont, első albekezdés

                  1. cikk, (2) bekezdés, második albekezdés, első francia bekezdés

                  1. cikk, (3) bekezdés, a) pont, második albekezdés

                  1. cikk, (2) bekezdés, második albekezdés, második francia bekezdés, első és második francia albekezdés

                  1. cikk, (3) bekezdés, a) pont, harmadik albekezdés, i) és ii) alpont

                  1. cikk, (2) bekezdés, második albekezdés, harmadik francia bekezdés

                  1. cikk, (3) bekezdés, a) pont, negyedik albekezdés

                  1. cikk, (2) bekezdés, második albekezdés, negyedik francia bekezdés

                  1. cikk, (3) bekezdés, a) pont, ötödik albekezdés

                  1. cikk, (3) bekezdés, első, második és harmadik albekezdés

                  1. cikk, (2) bekezdés, a), b) és c) pont

                  2., 3. és 4. cikk

                  2., 3. és 4. cikk

                  5. cikk, (1) bekezdés

                  5. cikk, (1) bekezdés

                  5. cikk, (2) bekezdés

                  5. cikk, (2) bekezdés

                  5. cikk, (3) bekezdés, a) és b) pont

                  5. cikk (3) bekezdés, első és második albekezdés

                  6. cikk

                  6. cikk

                  7. cikk, (1) bekezdés

                  7. cikk, (1) bekezdés

                  7. cikk, (2) bekezdés, első és második mondat

                  7. cikk, (2) bekezdés, első albekezdés

                  7. cikk, (2) bekezdés, harmadik mondat

                  7. cikk, (2) bekezdés, második albekezdés

                  7. cikk, (3) bekezdés

                  7. cikk, (3) bekezdés

                  7. cikk, (4) bekezdés

                  7. cikk, (4) bekezdés

                  8. cikk, (1) bekezdés, bevezető rész és a) pont, bevezető rész

                  8. cikk, (1) bekezdés, bevezető rész

                  8. cikk, (1) bekezdés, a) pont, első és második francia bekezdés

                  8. cikk, (1) bekezdés, a) és b) pont

                  8. cikk, (1) bekezdés, b) pont

                  8. cikk, (2) bekezdés

                  8. cikk, (2) bekezdés, a) pont

                  8. cikk, (3) bekezdés, a) pont

                  8. cikk, (2) bekezdés, b) pont, első és második francia bekezdés

                  8. cikk, (3) bekezdés, b) pont, i. és ii. alpont

                  8. cikk, (3) bekezdés

                  8. cikk, (4) bekezdés

                  9. cikk

                  9. cikk

                  10. cikk, (1) bekezdés

                  10. cikk, (1) bekezdés

                  10. cikk, (2) bekezdés, első albekezdés

                  10. cikk, (2) bekezdés, első albekezdés

                  10. cikk, (2) bekezdés, második albekezdés, első és második francia bekezdés

                  10. cikk, (2) bekezdés, második albekezdés, a) és b) pont

                  10. cikk, (2) bekezdés, harmadik albekezdés

                  10. cikk, (2) bekezdés, harmadik albekezdés

                  10. cikk, (3) bekezdés, első albekezdés

                  10. cikk, (3) bekezdés, első albekezdés

                  10. cikk, (3) bekezdés, második albekezdés

                  10. cikk, (3) bekezdés, második albekezdés

                  10. cikk, (3) bekezdés, harmadik albekezdés, a) és b) pont

                  10. cikk, (3) bekezdés, harmadik albekezdés, a) és b) pont

                  10. cikk, (4) bekezdés

                  10. cikk, (4) bekezdés

                  10. cikk, (5) bekezdés, első mondat

                  10. cikk, (5) bekezdés, első albekezdés

                  10. cikk, (5) bekezdés, második és harmadik mondat

                  10. cikk, (5) bekezdés, második albekezdés

                  11. cikk, (1) és (2) bekezdés

                  11. cikk, (1) és (2) bekezdés

                  11. cikk, (3) bekezdés, bevezető szöveg

                  11. cikk, (3) bekezdés, első albekezdés

                  11. cikk, (3) bekezdés, 3.1. pont

                  11. cikk, (3) bekezdés, második albekezdés

                  11. cikk, (3) bekezdés, 3.2. pont

                  11. cikk, (3) bekezdés, harmadik albekezdés

                  11. cikk, (3) bekezdés, 3.3. pont, első albekezdés

                  11. cikk, (3) bekezdés, negyedik albekezdés

                  11. cikk, (3) bekezdés, 3.3. pont, második albekezdés

                  11. cikk, (3) bekezdés, ötödik albekezdés

                  11. cikk, (3) bekezdés, 3.3. pont, harmadik albekezdés

                  11. cikk, (3) bekezdés, hatodik albekezdés

                  11. cikk, (3) bekezdés, 3.4. pont, első albekezdés

                  11. cikk, (3) bekezdés, hetedik albekezdés

                  11. cikk, (3) bekezdés, 3.4. pont, második albekezdés

                  11. cikk, (3) bekezdés, nyolcadik albekezdés

                  11. cikk, (3) bekezdés, 3.4. pont, harmadik albekezdés

                  11. cikk, (3) bekezdés, kilencedik albekezdés

                  11. cikk, (3) bekezdés, 3.5. pont

                  11. cikk, (3) bekezdés, tizedik albekezdés

                  12. cikk, (1) bekezdés, első albekezdés, első és második francia bekezdés

                  12. cikk, (1) bekezdés, a) és b) pont

                  12. cikk, (1) bekezdés, második albekezdés

                  12. cikk, (2) bekezdés, első albekezdés

                  12. cikk, (2) bekezdés

                  12. cikk, (2) bekezdés, második albekezdés

                  13. cikk, (1) bekezdés, első albekezdés

                  13. cikk, (1) bekezdés

                  13. cikk, (1) bekezdés, második albekezdés

                  13. cikk, (2) bekezdés

                  13. cikk, (2) bekezdés, első-negyedik francia bekezdés

                  13. cikk, (3) bekezdés, a)–d) pont

                  14. cikk, (1) bekezdés

                  14. cikk, első bekezdés

                  14. cikk, (2) bekezdés, első albekezdés, első, második és harmadik francia bekezdés

                  14. cikk, második bekezdés, a), és b) pont

                  14. cikk, (2) bekezdés, második albekezdés

                  14. cikk, harmadik bekezdés

                  15., 16. és 17. cikk

                  15., 16. és 17. cikk

                  18. cikk, (1) bekezdés

                  —

                  18. cikk, (2) bekezdés

                  18. cikk

                  —

                  19. cikk

                  —

                  20. cikk

                  19. cikk

                  21. cikk

                  I. melléklet, 1. pont

                  I. melléklet, 1. pont

                  I. melléklet, 1.1. pont, első albekezdés, első, második és harmadik francia bekezdés

                  I. melléklet, 1.1. pont, első albekezdés, a), b) és c) pont

                  I. melléklet, 1.1. pont, második és harmadik bekezdés

                  I. melléklet, 1.1. pont, második és harmadik bekezdés

                  I. melléklet, 1.1.1. és 1.1.2. pont

                  I. melléklet, 1.1.1. és 1.1.2. pont

                  I. melléklet, 1.2., 1.3. és 1.4. pont

                  I. melléklet, 1.2., 1.3. és 1.4. pont

                  I. melléklet, 2. pont, első bekezdés, első, második és harmadik francia bekezdés

                  I. melléklet, 2. pont, első bekezdés, a), b) és c) pont

                  I. melléklet, 2. pont, második, harmadik és negyedik bekezdés

                  I. melléklet, 2. pont, második, harmadik és negyedik bekezdés

                  I. melléklet, 2.1., 3. és 4. pont

                  I. melléklet, 2.1., 3. és 4. pont

                  II. melléklet, 1. pont

                  II. melléklet, 1. pont

                  II. melléklet, 1.a) pont, első, második és harmadik francia bekezdés

                  I. melléklet, 1.1. pont, első, második és harmadik bekezdés

                  I. melléklet, 1.b) pont, első bekezdés, első-hetedik francia bekezdés

                  I. melléklet, 1.2. pont, első bekezdés, a)-g) pont

                  I. melléklet, 1.b) pont, második bekezdés

                  I. melléklet, 1.2. pont, második bekezdés

                  II. melléklet, 2. pont, első bekezdés, első, második és harmadik francia bekezdés

                  II. melléklet, 2. pont, első bekezdés, a), b) és c) pont

                  II. melléklet, 2. pont, második bekezdés

                  I. melléklet, 2. pont, második bekezdés

                  II. melléklet, 3. pont, első bekezdés

                  II. melléklet, 3. pont, első bekezdés

                  II. melléklet, 3. pont, második bekezdés, i., ii. és iii. pont

                  II. melléklet, 3. pont, második bekezdés, a), b) és c) pont

                  II. melléklet, 4. pont

                  II. melléklet, 4. pont

                  III. melléklet, (1), (2) és (3) bekezdés

                  III. melléklet, (1), (2) és (3) bekezdés

                  III. melléklet, (4) bekezdés, első, második és harmadik francia bekezdés

                  III. melléklet, (4) bekezdés, a), b) és c) pont

                  III. melléklet, (5), (6) és (7) bekezdés

                  III. melléklet, (5), (6) és (7) bekezdés

                  —

                  IV. melléklet

                  —

                  V. melléklet


title: A Bizottság 97/32/EK irányelve (1997. június 11.) a gépjárművek és pótkocsijaik hátrameneti lámpáiról szóló 77/539/EGK tanácsi irányelvnek a műszaki fejlődéshez történő hozzáigazításárólEGT vonatkozású szöveg

text:
Fontos jogi nyilatkozat

|

31997L0032

Hivatalos Lap L 171 , 30/06/1997 o. 0063 - 0076

		A Bizottság 97/32/EK irányelve(1997. június 11.)a gépjárművek és pótkocsijaik hátrameneti lámpáiról szóló 77/539/EGK tanácsi irányelvnek a műszaki fejlődéshez történő hozzáigazításáról(EGT vonatkozású szöveg)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a legutóbb a 96/79/EK európai parlamenti és tanácsi irányelvvel [1] módosított, a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló, 1970. február 6-i 70/156/EGK tanácsi irányelvre [2] és különösen annak 13. cikke (2) bekezdésére,tekintettel a legutóbb Ausztria, Finnország és Svédország csatlakozási okmányával módosított, a gépjárművek és pótkocsijaik hátrameneti lámpájára vonatkozó tagállami jogszabályok közelítéséről szóló, 1977. június 28-i 77/539/EGK tanácsi irányelvre [3] és különösen annak 10. cikkére,mivel a 77/539/EGK irányelv a 70/156/EGK irányelvben megállapított EK-típusjóváhagyási eljárásra vonatkozó külön irányelvek egyike; s mivel ebből következően 70/156/EGK irányelvben foglalt, a járműrendszerekre, alkatrészekre és önálló műszaki egységekre vonatkozó rendelkezések alkalmazandók a 76/761/EGK irányelvre is;mivel különösen a 70/156/EGK irányelv 3. cikkének (4) bekezdése és a 4. cikkének (3) bekezdése megköveteli, hogy minden egyes külön irányelvhez egy, a 70/156/EGK irányelv VI. melléklete szerinti adatközlő lap és típusbizonyítvány is legyen csatolva a típusjóváhagyás elektronikus feldolgozhatósága érdekében; mivel a 77/539/EGK irányelvben előírt típusbizonyítványok ennek megfelelően módosítandók;mivel az eljárásokat egyszerűsíteni kell, hogy fenn lehessen tartani a 70/156/EGK irányelv 9. cikkének (2) bekezdésében meghatározott egyenértékűséget az egyes külön irányelvek és az Egyesült Nemzetek Szervezetének Európai Gazdasági Bizottsága (ENSZ-EGB) megfelelő rendeletei között ez utóbbiak módosítása esetén; mivel első lépésként a 77/539/EGK irányelv műszaki előírásait kell az 23. rendelet előírásaival felváltani kereszthivatkozások révén;mivel utalás történik a legutóbb a Bizottság 97/28/EK irányelvével [4] módosított 76/756/EGK tanácsi irányelvre [5], valamint a legutóbb Ausztria, Finnország és Svédország csatlakozási okmányával módosított 76/761/EGK [6] tanácsi irányelvre;mivel az ebben az irányelvben meghatározott intézkedések összhangban állnak a 70/156/EGK irányelvvel létrehozott, a műszaki fejlődéshez történő hozzáigazítással foglalkozó bizottság véleményével,ELFOGADTA EZT AZ IRÁNYELVET:1. cikkA 77/539/EGK irányelv az alábbiak szerint módosul:1. Az 1. cikk (1) bekezdése helyébe a következő szöveg lép:"(1) A tagállamok megadják az EGK-alkatrésztípus-jóváhagyást valamennyi, a vonatkozó mellékletben meghatározott szerkezeti és vizsgálati követelményeknek megfelelő hátramenetilámpa-típusra."2. A 2. cikk első bekezdése helyébe a következő szöveg lép:"A tagállamok minden egyes, az 1. cikk alapján jóváhagyott hátrameneti lámpa gyártója részére az I. melléklet 3. függelékében szereplő mintával megegyező EGK-alkatrésztípus-jóváhagyási jelet adnak ki."3. A 4. cikk helyébe a következő szöveg lép:"4. cikkA tagállamok illetékes hatóságai a 70/156/EGK irányelv 4. cikkének (6) bekezdésében meghatározott eljárás keretében tájékoztatják egymást minden egyes, ezen irányelv alapján megadott, megtagadott vagy visszavont jóváhagyásról."4. A 9. cikk helyébe az alábbi szöveg lép:"9. cikkEzen irányelv alkalmazásában "jármű": minden olyan közúti használatra szánt, felépítménnyel rendelkező vagy anélküli, legalább négy kerékkel ellátott gépjármű és pótkocsijai, amelynek legnagyobb tervezési sebessége meghaladja a 25 km/órát, a sínen futó járművek, mezőgazdasági traktorok és egyéb motoros munkagépek kivételével."5. A mellékleteket az ezen irányelv melléklete váltja fel.2. cikk(1) A tagállamok 1998. január 1-jétől, vagy ha a 3. cikkben említett szövegek kihirdetésére 1997. július 1. után kerülne sor, a szövegek kihirdetésének tényleges időpontja után hat hónappal a hátrameneti lámpákkal kapcsolatos indokok alapján:- nem tagadhatják meg a járműtípus, vagy a fent említett lámpatípus EK- vagy nemzeti típusjóváhagyásának megadását, illetve- nem tilthatják meg a járművek nyilvántartásba vételét, értékesítését vagy üzembe helyezését, illetve a hátrameneti lámpák értékesítését vagy üzembe helyezését,amennyiben a lámpák megfelelnek az ezen irányelvvel módosított 77/539/EGK irányelv követelményeinek, továbbá, hogy – a járművek szempontjából – felszerelésük módja összhangban áll a 76/756/EGK irányelvben részletezett követelményekkel.(2) A tagállamok 1998. október 1-jétől:- nem adják meg az EK-típusjóváhagyást, valamint- megtagadhatják a nemzeti típusjóváhagyás kiadásáta hátrameneti lámpákkal kapcsolatos indokok alapján bármilyen járműtípusra, illetve a hátramenetilámpa-típusra, amennyiben az ezzel az irányelvvel módosított 77/539/EGK irányelv követelményei nem teljesülnek.(3) 1999. október 1-jétől a 70/156/EGK irányelv 7. cikkének (2) bekezdése alkalmazásában a hátrameneti lámpákra az ezzel az irányelvvel módosított 77/539/EGK irányelv követelményei érvényesek.(4) A fenti 2. és 3. bekezdésben foglaltak ellenére pótalkatrészek esetében a tagállamok a 77/539/EGK irányelv korábbi változatainak megfelelően továbbra is kiadják a hátrameneti lámpákra az EK-típusjóváhagyást, feltéve, hogy az ilyen lámpák- már forgalomban lévő járművekhez szolgálnak, továbbá- megfelelnek a fenti irányelvnek a jármű első forgalomba helyezésekor érvényes előírásainak.3. cikkA II. melléklet 2.1. pontjában említett 23. ENSZ-EGB rendelet szakaszait és mellékleteit 1997. július 1-je előtt az Európai Közösségek Hivatalos Lapjában ki kell hirdetni.4. cikk(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1998. január 1-jéig megfeleljenek. Azonban, ha a 3. cikkben említett szövegek kihirdetésére 1997. július 1-je után kerülne sor, a tagállamok a fenti jogszabályok tényleges kihirdetését követően hat hónappal tesznek eleget e kötelezettségüknek. Erről haladéktalanul tájékoztatják a Bizottságot.A tagállamok 1998. január 1-jétől, vagy ha a 3. cikkben említett szövegek kihirdetésére 1997. július 1-je után kerülne sor, akkor a szövegek tényleges kihirdetése után hat hónappal alkalmazzák.Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadtak el.5. cikkEz az irányelv az Európai Közösségek Hivatalos Lapjában való kihirdetését követő huszadik napon lép hatályba.6. cikkEnnek az irányelvnek a tagállamok a címzettjei.Kelt Brüsszelben, 1997. június 11-én.a Bizottság részérőlMartin Bangemanna Bizottság tagja[1] HL L 18, 1997.1.21., 7. o.[2] HL L 42., 1970.2.23., 1. o.[3] HL L 220., 1977.8.29., 72. o.[4] HL L 262., 1976.9.27., 1.o.[5] HL L 171., 1997.6.30., 1. o.[6] HL L 262., 1976.9.27., 96.o.--------------------------------------------------MELLÉKLET"MELLÉKLETEK JEGYZÉKEI. MELLÉKLET: | A típusjóváhagyással kapcsolatos közigazgatási rendelkezések |1. függelék: | Adatközlő lap |2. függelék: | Típusbizonyítvány |3. függelék: | EK-alkatrésztípus-jóváhagyási jelminták |II. MELLÉKLET: | Hatály és műszaki követelmények |I. MELLÉKLETA TÍPUSJÓVÁHAGYÁSRA VONATKOZÓ IGAZGATÁSI RENDELKEZÉSEK1. EK-ALKATRÉSZTÍPUS-JÓVÁHAGYÁSI KÉRELEM1.1. Egy 70/156/EGK irányelv 3. cikkének (4) bekezdése szerinti fényszórótípusra az EK-alkatrésztípus-jóváhagyási kérelmet a gyártónak kell benyújtania.1.2. Az adatközlő lap mintapéldánya az 1. függelékben található.1.3. A típus-jóváhagyási vizsgálatokat végző vizsgáló intézményhez be kell nyújtani:1.3.1. Az ajánlott lámpával vagy lámpákkal felszerelt két mintát. Ha a berendezések egymással nem azonosak, de szimmetrikusak és alkalmasak arra, hogy egyet a jármű bal, egyet pedig a jármű jobb oldalára szereljenek fel, akkor a benyújtott két minta lehet egymással azonos és alkalmas arra, hogy csak a jármű bal vagy csak a jármű jobb oldalára szereljék fel.2. JELÖLÉSEK2.1. Az EK-alkatrésztípus-jóváhagyásra benyújtott berendezéseken az alábbiakat kell feltüntetni:2.1.1. a gyártó cég kereskedelmi neve vagy védjegye;2.1.2. szükség esetén, a hátrameneti lámpa járműre való helytelen felszerelésének elkerülése érdekében, a berendezés világítófelületének legfelső részén vízszintesen a "TOP" felirattal kell ellátni;2.1.3. cserélhető fényforrással ellátott lámpák esetében: az előírt izzólámpa típusa(i);2.1.4. nem-cserélhető fényforrással ellátott lámpák esetében: a névleges feszültség és watt-teljesítmény.2.2. E jelzéseket jól olvashatóan és kitörölhetetlenül a berendezés világító felületén vagy világító felületeinek egyikén kell feltüntetni. A berendezés járműre szerelt állapotában a jelzéseknek kívülről láthatónak kell lenniük.2.3. Minden berendezésen elegendő helyet kell biztosítani az alkatrésztípus-jóváhagyási jel feltüntetéséhez. Ezt a helyet meg kell jelölni az I. függelékben bemutatott rajzokon.3. AZ EK-ALKATRÉSZTÍPUS-JÓVÁGYÁS MEGADÁSA3.1. Az EK-típusjóváhagyást a 70/156/EGK irányelv 4. cikkének (3) bekezdése, illetve adott esetben (4) bekezdése értelmében meg kell adni, ha a vonatkozó követelmények teljesülnek.3.2. Az EK-típusbizonyítvány mintája a 2. függelékben található.3.3. Minden jóváhagyott hátrameneti lámpa kap egy, a 70/156/EGK irányelv VII. mellékletének megfelelő típus-jóváhagyási számot. Egy adott tagállam nem adhatja ki ugyanazt a számot egy másik hátrameneti lámpára.3.4. Amennyiben olyan világító és fényjelző berendezésekre kérik az EK-alkatrésztípus-jóváhagyást, amely egy hátrameneti lámpát és egyéb lámpákat foglal magába, erre egyetlen EK-alkatrésztípus-jóváhagyás adható ki, amennyiben a hátrameneti lámpa kielégíti ennek az irányelvnek az előírásait, a jóváhagyásra benyújtott világító és fényjelző berendezés többi lámpája pedig a rájuk vonatkozó külön irányelvek követelményeit.4. AZ EK-ALKATRÉSZTÍPUS-JÓVÁHAGYÁSI JEL4.1. Minden, az ezen irányelv szerint jóváhagyott hátrameneti lámpának a 2.1. pontban meghatározott jelzések mellett viselnie kell egy EGK-alkatrésztípus-jóváhagyási jelet.4.2. Ez a jel a következőkből áll:4.2.1. egy téglalappal határolt "e" betű, amelyet a típusjóváhagyást kiadó ország száma vagy betűjele követ:1  Németország esetében2  Franciaország esetében3  Olaszország esetében4  Hollandia esetében5  Svédország esetében6  Belgium esetében9  Spanyolország esetében11  Egyesült Királyság esetében12  Ausztria esetében13  Luxemburg esetében17  Finnország esetében18  Dánia esetében21  Portugália esetében23  Görögország esetébenIRL  Írország esetében;4.2.2. a téglalap mellett a 70/156/EGK irányelv VII. mellékletében említett típus-jóváhagyási szám 4. részében lévő "alap jóváhagyási szám", amely előtt a 77/539/EGK irányelv vonatkozó mellékletének az EK-alkatrésztípus-jóváhagyás megadásának időpontjában utolsó jelentősebb technikai módosítására utaló két számjegy áll. Ennek az irányelvnek a sorozatszáma 00;4.2.3. kiegészítő jel, amely egy "A" és egy "R" betűből áll, a 3. függelék 1. ábráján bemutatott összeállításban;4.2.4. azokon a lámpákon, amelyek láthatósági szöge vízszintes irányban aszimmetrikus a referenciatengelyhez képest, nyíljelzés, amelyik arra az oldalra mutat, ahol a fotometriai előírások egészen 45°-os (H) szögig teljesülnek;4.3. Az EK-alkatrésztípus-jóváhagyási jelet a lámpa záróüvegeire vagy egyik záróüvegére kell felhelyezni úgy, hogy az a lámpa felszerelését követően is eltávolíthatatlan és jól látható legyen.4.4. Az EK-alkatrésztípus-jóváhagyására a 3. függelék 1. ábrája mutat be példákat.4.5. Ha a 3.4. pontnak megfelelően egy külön EK-alkatrésztípus-jóváhagyási jelet adnak ki egy olyan világító és fényjelző berendezéstípusra, amely hátrameneti lámpákból és más lámpákból is áll, csak egy EK-alkatrésztípus-jóváhagyási jel helyezhető fel, amely a következőkből áll:4.5.1. – egy téglalappal határolt "e" betű és az azt követő, az alkatrésztípus-jóváhagyást megadó tagállam megkülönböztető betűje (betűi) vagy száma, (ld. a 4.2.1. pontot);4.5.2. az alap jóváhagyási szám (ld. a 4.2.2. pont első félmondatát);4.5.3. szükség esetén az előírt nyíl jelzés, amennyiben az a lámpaszerelvény egészére vonatkozik.4.6. Ez a jel bárhol feltüntethető a csoportosított, kombinált vagy összeépített lámpákon, feltéve hogy:4.6.1. a jel a lámpák beszerelését követően is látható;4.6.2. a csoportosított, kombinált vagy összeépített lámpák egyetlen fényáteresztő alkatrésze sem távolítható el a jóváhagyási jel egyidejű eltávolítása nélkül.4.7. Valamennyi lámpán az EK-alkatrésztípus-jóváhagyás kiadásának alapjául szolgáló vonatkozó irányelvre utaló azonosító jelet a sorszámmal (ld. a 4.2.2. pont második félmondatát), valamint szükség esetén egy "D" betűvel és az előírt nyíllal együtt kell feltüntetni:4.7.1. vagy a megfelelő átvilágított felületen;4.7.2. vagy olyan módon csoportosítva, hogy a csoportosított, kombinált vagy összeépített lámpák egyértelműen azonosíthatóak legyenek.4.8. Az egyes elemek méretei nem lehetnek kisebbek, mint a különböző irányelvek által, amelyek alapján az EGK-alkatrésztípus-jóváhagyást megadták, az egyes jelzések számára meghatározott legkisebb méretek közül a legnagyobb.4.9. A más lámpákkal csoportosított, azokkal kombinált vagy azokkal összeépített lámpa EK-alkatrésztípus-jóváhagyási jelének példáit a 3. függelék 2. ábrája mutatja be.5. TÍPUSMÓDOSÍTÁSOK ÉS A JÓVÁHAGYÁSOK MÓDOSÍTÁSA5.1. Az ezen irányelv szerint jóváhagyott típus módosítása esetén a 70/156/EGK irányelv 5. cikkének rendelkezései alkalmazandók.6. GYÁRTÁSMEGFELELŐSÉG6.1. A gyártásmegfelelőség biztosítását célzó intézkedéseket fő szabályként a 70/156/EGK irányelv 10. cikkének megfelelően kell meghozni.6.2. Minden EGK-alkatrésztípus-jóváhagyási jelet viselő hátrameneti lámpának meg kell felelnie a jóváhagyott típusnak és a 6. és 8. pontban [1] meghatározott fotometriai tulajdonságoknak. A gyártásból véletlenszerűen kiválasztott hátrameneti lámpa esetében azonban a kibocsátott legkisebb fényerőre (a 7. pontban [2] meghatározott szabvány izzólámpával mérve) vonatkozó követelmény minden lényeges irányban a 6. pontban [3] meghatározott legkisebb érték 80 %-ára korlátozható.1. függelékAz alábbi vonatkozó információkat tartalomjegyzékkel kiegészítve három példányban kell benyújtani. A rajzokat megfelelő méretarányban és kellő részletességgel A4-es méretű lapon, vagy A4-es méretre hajtogatva kell beadni. Az esetlegesen mellékelt fényképeknek elegendően részletesnek kell lenniük.Elektronikus vezérlésű rendszerek, alkatrészek vagy önálló műszaki egységek esetén az azok teljesítményjellemzőire vonatkozó adatokat is meg kell adni.0. ÁLTALÁNOS INFORMÁCIÓK0.1. Gyártmány (a gyártó cég kereskedelmi neve): …0.2. Típus- és általános kereskedelmi ismertető(k): …0.5. A gyártó neve és címe: …0.7. Alkatrészek és önálló műszaki egységek esetében az EK-jóváhagyás helye és rögzítési módja: …0.8. Az összeszerelő üzem(ek) címe: …1. A BERENDEZÉS MEGNEVEZÉSE:1.1. A berendezés típusa: …1.1.1. A berendezés funkciója (funkciói): …1.1.2. A berendezés osztálya vagy kategóriája: …1.1.3. A kibocsátott vagy visszavert fény színe: …1.2. A berendezés típusának azonosítását lehetővé tevő kellő részletességű rajz(ok), amelyek bemutatják: …1.2.1. milyen geometriai helyzetben szereljék fel a berendezést a járműre (nem vonatkozik a hátsó rendszámtáblát megvilágító lámpákra): …1.2.2. a vizsgálatok során referencia tengelynek vett megfigyelési tengely (vízszintes szög H = 0°, függőleges szög V = 0°) és a vizsgálatokhoz referencia pontnak vett pont (nem vonatkozik fényvisszaverőkre és hátsó rendszámtáblát megvilágító lámpákra):1.2.3. az EK-alkatrésztípus-jóváhagyási jel tervezett elhelyezési helye: …1.2.4. hátsó rendszámtábla megvilágító lámpák esetén, a berendezés geometriai elhelyezkedése a rendszámtábla által elfoglalt helyhez viszonyítva és a megfelelően megvilágított terület határvonalai: …1.2.5. fényszórók és ködfényszórók esetén a lámpák elölnézete – a záróüvegek esetleges mintázatával – és keresztmetszete: …1.3. Rövid műszaki leírás, amely – a nem cserélhető fényforrással rendelkező lámpák kivételével – az előírt fényforrások kategóriájára, illetve kategóriáira is utal, ezeket a 76/761/EGK irányelv tartalmazza (fényvisszaverőkre nem vonatkozik): …1.4. Különleges információk: …1.4.1. Hátsó rendszámtáblát megvilágító lámpa esetén nyilatkozat arról, hogy a berendezés széles/magas/széles és magas rendszámtáblák megvilágítására szolgál-e:1.4.2. Fényszórók esetén: …1.4.2.1. annak közlése, hogy a fényszóró távolsági és tompított fény szolgáltatására vagy ezeknek csak egyikére szolgál-e: …1.4.2.2. tompított fényszóró esetén annak közlése, hogy a fényszóró egyaránt szolgál-e jobb- és baloldali közlekedésre, vagy csak jobb- vagy csak baloldalihoz: …1.4.2.3. amennyiben a fényszóró állítható reflektorral van ellátva, a fényszóró felszerelési helyének megadása a talajszinthez és a jármű hosszanti középsíkjához viszonyítva, továbbá, hogy a fényszóró abban (azokban) a helyzet(ek)ben csak a következő célra használatos: …1.4.3. Helyzetjelző lámpák, féklámpák és irányjelző lámpák esetén: …1.4.3.1. hogy a berendezés kizárólag két azonos kategóriájú lámpából álló szerelvényben is használható-e: …1.4.3.2. kétféle fényerővel működő berendezés esetén (féklámpák és 2b. kategóriájú irányjelző lámpák) elrendezési rajza és a kétféle fényerőt biztosító rendszer jellemzőinek megadása: …1.4.4. Fényvisszaverők esetén, a fényvisszaverő optikai egység anyagának műszaki jellemzőit tartalmazó rövid leírás: …1.4.5 Hátrameneti lámpák esetén nyilatkozat arról, hogy a berendezés kizárólag párban szerelhető-e a járműre: …2. függelékEK-TÍPUSBIZONYÍTVÁNYA hatóság pecsétjeKözlemény egy járműtípus/alkatrésztípus/önálló műszaki egység típus- típusjóváhagyásáról [1],- típusjóváhagyásának kiterjesztéséről [2],- típusjóváhagyásának elutasításáról [3],- típusjóváhagyásának visszavonásáról [4],tekintettel az utoljára a…/…/EK irányelvvel módosított…/…./EGK irányelvre [5].A típusjóváhagyás száma: …A kiterjesztés indoka: …I. SZAKASZ0.1. Gyártmány (a gyártó kereskedelmi neve): …0.2. Típus és általános kereskedelmi leírás: …0.3 A típusazonosítás módja, ha jelölve van a járművön/alkatrészen/önálló műszaki egységen [6] [7]: …0.3.1. E jelzés helye: …0.4. A jármű kategóriája [8] [9]: …0.5. A gyártó neve és címe: …0.7. Alkatrészek és önálló műszaki egységek esetén az EK-típusjóváhagyási jel helye és rögzítési módja: …0.8. Az összeszerelő üzem(ek) címe(i): …II. SZAKASZ1. Kiegészítő információ (ahol szükséges): lásd a Kiegészítést2. Az ellenőrző vizsgálatok elvégzéséért felelős műszaki szolgálat: …3. A vizsgálati jegyzőkönyv kelte: …4. A vizsgálati jegyzőkönyv száma: …5. Megjegyzések (esetleges): Lásd a Kiegészítést6. Hely: …7. Dátum: …8. Aláírás: …9. A típusjóváhagyást megadó hatóságnál elhelyezett információs csomag kívánságra hozzáférhető jegyzéke mellékelve van.1. Kiegészítő információ1.1 Ahol szükséges, minden lámpát illetően a következőket kell feltüntetni:1.1.1. A berendezés(ek) kategóriája vagy kategóriái: …1.1.2. A fényforrások száma és kategóriája (fényvisszaverőkre nem vonatkozik) [10]:1.1.3. A kibocsátott, illetve visszavert fény színe: …1.1.4. A jóváhagyást kizárólag már forgalomban lévő járművekhez pótalkatrészként történő felhasználásra adták ki: igen/nem [11]…1.2. Különleges információk bizonyos világító és fényjelző berendezés típusokra: …1.2.1. Fényvisszaverők esetén: különálló/lámpaegység része [12]…1.2.2. Hátsó rendszámtábla megvilágító lámpák esetén: magas/széles rendszámtáblához szolgál [13]…1.2.3. Fényszórók esetén: amennyiben a fényszóró állítható reflektorral van ellátva, a fényszóró felszerelési helyének megadása a talajszinthez és a jármű hosszanti középsíkjához viszonyítva, valamint, hogy a fényszóró abban (azokban) a helyzet(ek)ben csak a következő célra használatos …1.2.4. Hátrameneti lámpák esetén: a berendezést kizárólag páros berendezés tagjaként szerelhető-e a járműre: igen/nem [14]…5. Megjegyzések5.1 Rajzok5.1.1. Hátsó rendszámtábla megvilágító lámpák esetén: a mellékelt…. sz. rajz mutatja a berendezés geometriai elhelyezkedését a rendszámtábla által elfoglalt helyhez viszonyítva és a megfelelően megvilágított terület határvonalait;5.1.2 fényvisszaverők esetén: a mellékelt…. sz. rajz bemutatja, hogy hová kell a berendezést felszerelni a járműre;5.1.3. egyéb világító és fényjelző berendezések esetén: a mellékelt….sz. rajz bemutatja, hogy hová kell a berendezést felszerelni a járműre, valamint a berendezés referencia pontját és tengelyét.5.2. Fényszórók esetén: Az ellenőrző vizsgálat során alkalmazásra kerülő üzemmód (76/761/EGK irányelv I. mellékletének 5.2.3.9. pontja) …3. függelékPÉLDÁK AZ EK-ALKATRÉSZTÍPUS-JÓVÁHAGYÁSI JELRE+++++ TIFF +++++A fenti ábrán látható EK-alkatrésztípus-jóváhagyási jellel ellátott berendezés egy 1471 jóváhagyási számú, az ezen irányelv (00) módosítása alapján Németországban (e1) jóváhagyott hátrameneti lámpa. A nyíl azt az oldalt jelzi, amelyiken a fotometriai előírások 45° H -ig teljesülnek.+++++ TIFF ++++++++++ TIFF ++++++++++ TIFF +++++Megjegyzés:A típusjóváhagyás jelének három példája – az A, B és C minta – egy világító és fényjelző berendezés egyszerűsített jelölésének három lehetséges változatát mutatja, amikor két vagy több csoportosított, kombinált, illetve összeépített lámpa egyazon szerelési egység részét képezi. Ez a jóváhagyási jel azt mutatja, hogy az berendezést Németországban (e1) engedélyezték az 1712-es alap jóváhagyási szám alapján, és a következőket foglalja magába:a 76/757/EGK irányelv alapján jóváhagyott, az IA osztályba sorolt hátsó fényvisszaverő, 02-es sorozatszám;a 76/759/EGK tanácsi irányelv (HL L 262., 1976.9.27., 32. o.) alapján jóváhagyott, a 2a kategóriába sorolt hátsó irányjelző;a 76/758/EGK tanácsi irányelv II. melléklete (HL L 262., 1976.9.27., 70. o.) alapján jóváhagyott piros hátsó helyzetjelző lámpa (R), 02-es sorozatszám;a 77/538/EGK tanácsi irányelv (HL L 262., 1976.9.27., 54. o.) alapján jóváhagyott hátsó ködlámpa (F);a 77/539/EGK irányelv alapján jóváhagyott hátrameneti lámpa (AR), 00-ás sorozatszám;a 76/758/EGK irányelv II. melléklete alapján jóváhagyott, két fényerőfokozattal működő féklámpa (S2), 02-es sorozatszám;a 76/760/EGK tanácsi irányelv (HL L 262., 1976.9.27., 85. o.) alapján jóváhagyott, a hátsó rendszámtábla-megvilágítást biztosító lámpa, 00-ás sorozatszám.II. MELLÉKLETHATÁLY ÉS MŰSZAKI KÖVETELMÉNYEK1. HATÁLYEz az irányelv a gépjárművek és pótkocsijaik hátrameneti lámpáira vonatkozik.2. MŰSZAKI KÖVETELMÉNYEK2.1. Az alább felsorolt dokumentumokat összefoglaló 23. ENSZ-EGB rendelet 1. és 5–8. bekezdésében, valamint 3. és 4. mellékletében foglalt műszaki követelmények érvényesek:- a rendelet eredeti formájában (00), amely magába foglalja a 23. rendelet 1–4. kiegészítését, valamint egy helyesbítést [1],- 23. rendelet [2] 5. kiegészítése,az alábbi kivételekkel:2.1.1. A "48. rendeletre" történt hivatkozás alatt a "76/756/EGK irányelv" értendő.2.1.2. A "37. rendeletre" történt hivatkozás alatt "a 76/761/EGK irányelv VII. melléklete" értendő.2.1.3. A 6.4. pont utolsó előtti szakaszában a "(ld. e rendelet 2. bekezdését)" mondat így értelmezendő: "(ld. ezen irányelv I. mellékletének 1. függelékét)".2.1.4. A 6.4. pont utolsó szakaszában a "nyilatkozat a Közlemény űrlap "Megjegyzések" című 11. bekezdésében (ld. e rendelet I. mellékletét)" mondat alatt "nyilatkozat a típusbizonyítvány Kiegészítésében (ld. ezen irányelv I. mellékletének 2. függelékét)" értendő."[1] Ezen irányelv II. mellékletének 2.1. pontjában hivatkozott dokumentum.[2] Ezen irányelv II. mellékletének 2.1. pontjában hivatkozott dokumentum.[3] Ezen irányelv II. mellékletének 2.1. pontjában hivatkozott dokumentum.[1] A nem kívánt rész törlendő.[2] A nem kívánt rész törlendő.[3] A nem kívánt rész törlendő.[4] A nem kívánt rész törlendő.[5] A nem kívánt rész törlendő.[6] A nem kívánt rész törlendő.[7] Amennyiben a típusazonosítás eszköze olyan karaktereket tartalmaz, melyek nem lényegesek az ehhez a típusbizonyítványhoz tartozó jármű, részegység vagy önálló műszaki egység leírásához, akkor az ilyen karakterek a dokumentációban a „?” szimbólummal jelenítendők meg (pl.: ABC??123???).[8] A nem kívánt rész törlendő.[9] A 70/156/EGK irányelv II. A mellékletében szereplő meghatározás szerint.[10] Nem cserélhető fényforrásos lámpák esetén meg kell adni a fényforrások számát és összteljesítményét.[11] A nem kívánt rész törlendő.[12] A nem kívánt rész törlendő.[13] A nem kívánt rész törlendő.[14] A nem kívánt rész törlendő.[1] [2] --------------------------------------------------